b'\n_START_ARTICLE_\nOlovov(IV) oksid\n_START_PARAGRAPH_\nOlovov(IV) oksid (olovov dioksid, PbO\xe2\x82\x82) je te\xc5\xbeak kristalni prah koji se javlja samo u jednoj modifikaciji sa strukturom rutila (TiO\xe2\x82\x82).\n_START_SECTION_\nSvojstva\n_START_PARAGRAPH_\nBoje je tamnosme\xc4\x91e ili crne, prakti\xc4\x8dki netopljiv u vodi i vrlo je slabo topljiv u koncentriranoj du\xc5\xa1i\xc4\x8dnoj i sumpornoj kiselini, i koncentriranim alkalijskim lu\xc5\xbeinama stvaraju\xc4\x87i pritom odgovaraju\xc4\x87e heksahidroksoplumbate(IV)._NEWLINE_Zagrijavanjem na zraku ve\xc4\x87 pri temperaturi 200\xc2\xb0C otpu\xc5\xa1ta kisik i prelazi u Pb\xe2\x82\x82O\xe2\x82\x83 (olovov(II, IV) oksid), a kasnije i u PbO. Zbog toga djeluje kao jak oksidans i mnoge tvari se, u dodiru s njim, lako zapale, pa je zastupljen u mnogim spojevima u pirotehnici._NEWLINE_Olovni(IV) oksid je jako oksidacijsko sredstvo i u kiselom mediju pa vrlo lako oksidira kromov(III) kation u Cr\xe2\x82\x82O\xe2\x82\x87\xc2\xb2\xe2\x81\xbb, koncentriranu klorovodi\xc4\x8dnu kiselinu u klor, a manganov(II) kation u permanganatni anion._NEWLINE_Olovov(II) oksid (PbO) se reducira u olovov(IV) oksid (PbO\xe2\x82\x82). Elementarno olovo se oksidira u PbO\xe2\x82\x82, a reducira se uvijek u neki ni\xc5\xbei oksid._NEWLINE_U olovnim akumulatorima, olovov (IV) oksid (PbO\xe2\x82\x82) je pozitivna elektroda (svako druga \xc4\x87elija), a ostale su olovov sulfat (PbSO\xe2\x82\x84).\n_START_SECTION_\nDobivanje\n_START_PARAGRAPH_\nIndustrijski se dobiva grijanjem olovovog monoksida s natrijevim nitratom i natrijevim kloratom._NEWLINE_Laboratorijski, ima raznih na\xc4\x8dina njegove priprave:_NEWLINE_1. Olovov(IV) oksid dobiva elektrolizom olovovih(II) spojeva._NEWLINE_2. Dobiva se djelovanjem du\xc5\xa1i\xc4\x8dne kiseline na minij._NEWLINE__NEWLINE_Djelovanjem razrije\xc4\x91ene du\xc5\xa1i\xc4\x8dne kiseline na olovni(II) tetraoksoplumbat nastaje nepostojan vodikov tetraoksoplumbat (H\xe2\x82\x84PbO\xe2\x82\x84), koja se raspada na olovni(IV) oksid i vodu._NEWLINE_Djelovanjem du\xc5\xa1i\xc4\x8dne kiseline na elementarno olovo se ne mo\xc5\xbee dobiti \xc4\x8disti olovov dioksid._NEWLINE_3. \xc5\xbdarenjem olovova hidroksida._NEWLINE__NEWLINE_Pri zagrijavanju, prvo se otpu\xc5\xa1ta kisik i prelazi u mije\xc5\xa1ani oblik oksida olovo (II, IV) oksid, dok na temperaturi iznad 550 \xc2\xb0C prelazi u olovov(II) oksid (PbO)._NEWLINE_4. \xc5\xbdarenje olovova karbonata (PbCO\xe2\x82\x83) nastane olovov(II) oksid, a daljnjim zagrijavanjem mo\xc5\xbee nastati ili minij ili PbO\xe2\x82\x82 (Olovov (IV) oksid).\n_START_SECTION_\nUpotreba\n_START_PARAGRAPH_\nSlu\xc5\xbei kao analiti\xc4\x8dki reagens, u kiselim otopinama tako\xc4\x91er je sna\xc5\xbeno oksidacijsko sredstvo pa se upotrebljava kao oksidans u kemijskoj industriji i pirotehnici, kao sredstvo za nagrizanje u tekstilnoj industriji, u proizvodnji elektroda i polimera, pri proizvodnji stakla, izostakla i akrilnih stakala, u industriji gume, itd.._NEWLINE_Upotrebljava se uglavnom u proizvodnji olovnih akumulatora, u kojima je pozitivni pol PbO2 (pri pra\xc5\xbenjenju akumulatora katoda), dok je negativni pol (pri pra\xc5\xbenjenju akumulatora anoda) spu\xc5\xbevasto olovo. Elektrolit u olovnom akumulatoru je sumporna kiselina (w = 33% - 38%).'